hu en kk ky ru ru ky ky ru ru ru bg ru ru ru en hbs_cyr ru ky hu ky ru ky ky ky ky ky ky ky ky ky ky ky ky ru ky ru ky ky ky ky ru ky ru ky ru ky ky ru ky ru ky ky ru ky ru ky ky ru ky ky ru ky ky ky bg ky ky ru ru ky ky ru ky ky ru ky ky ru ky ky ru kk ru uk ba ru ky ky ru
"Фабула", 22.04.11 - 3-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Кыргызстандын булуң-бурчун кыдырып келген өкмөт башчы Алмазбек Атамбаев аркы жумада Түркияга расмий сапары менен аттанат. Ал сапарда Кыргызстан үчүн маанилүү сүйлөшүүлөр болуп, келечектүү долбоорлорго жол ачылганы турат.
Айтмакчы, азыркы бийликтин дүйнөлүк аброю мурункуга караганда алда канча өйдө экендиги ачык эле байкалып турат. Бакиев беш жылдык башкаруусунда расмий иш сапар менен чет өлкөгө болгону эки жолу чыккан экен. Бүтүндөй министрлерин шагыратып ээрчитип алган Данияр Үсөнов Путиндин эшигин эки күн сагаалап, үчүнчүсүндө Энергетика министри Шматко менен кептешип кайра кайтканы эсибизде.
Мамлекеттин жүгүн көтөрөбүз деп убаданы дембе-дем берип атып шайланышкан эл өкүлдөрүбүз мамлекеттин эмес, өздөрүнүн жеке кызыкчылыктарынан өйдө көтөрүлө албай калганы ачыкка чыгып калды. Коалицияны уратабыз деп атып жакын арада өздөрү урачудай абалга келди. Мансап жетпей калды деп мамлекетибиздин эртеңки келечегине балта чаап атышкан айрым саясатчыларга кечээ жакында Президент Роза Отунбаева ачык сөзүн айтты: "Биз саясий мүнөздөгү турбуленттик процесстер менен татаалданган жолду басып өтүүдөбүз. Коалициянын ыдырашы жаңы парламенттик шайлоолорго алып келиши мүмкүн, ал эми азыркы шартта бул максатка ылайык эмес. Алдыда боло турган президенттик шайлоодо ар бир саясатчы саясий дымагын ишке ашырса болот"-деген президент ич ара "сөөк" талашып ыркырашып аткандарга болгон дараметин алдыдагы ажолук ат салышта байкап көрүшсүн деген оюн айтты.
Былтыркы Түштүк коогалаңындан кийин атпай журтка аты таанылган кыргыздын кыраан жигиттеринин бири Курсан Асанов Ички иштер министринин орун басары болгондугуна байланыштуу 21-апрель күнү депутаттык мандатын өткөрүп берди. ИИМдин Түштүк аймагын көзөмөлдөгөн жаңы министри Курсан Асанов ЖКдагы эски кесиптештерине: "Учурда мамлекет кыйын абалда. Ушундай учурда мага жүктөлүп аткан чоң жоопкерчиликти сезүү менен бул кызматка барууну чечтим. Мага ишенип жүктөгөн милдеттерди аткарууга даярмын"-деди. Ошентип, депутаттык жылуу креслосун тапшырып берген Курсан мырза баштарын көтөрүп, дагы бирдемени баштап ийсекпи деп аткан "чөөлөрдү" чөгөлөтүп, таш-талканын чыгарганы Түштүктү көздөй аттанып кетти. 2010-жылдын июнь айында мамлекетибиздин бүтүндүгүн сактайм деп миңдеген мекенчил жигиттерибиз менен кошо ок менен от ортосунда жүргөн Курсан Асанов генералдык наамын алчу мезгил бышып жетилип калды. Ошол күндөрү Акмандагы досунун үйүндө алаңдап, жүрөгү оозуна тыгылып жашынып жатып алып, кийин генерал болуп чыга келген айрымдарга караганда Асановдун жасаган эмгеги опол тоодой эмеспи. Айтмакчы, Түштүк аймагын көзөмөлдөмөкчү болгон жаңы министр ич ара ыркы келишпеген Ош губернатору менен мэрин элдештирип, экөөнү элдин кызыкчылыгы үчүн ынтымакка чакырганы жатканын эшиттик.
Ал эми Курсан Асановдун депутаттык ордуна партиялык тизме боюнча КСДПга сиңип кеткен "Улуу Биримдик" партиясынын мүчөсү Эркингүл Иманкожоева келгени турат.
Жаңы коалиция болжолу, Кремлдин долбоору
"Ар-Намыс" фракциясынын он дептутаты коалицияга киргенден бери Өкмөттү кулатабыз деп жан үрөп аткандардын деми бир топ эле сууп калды. Ар-намысчылардын ону кирди, эми үчөө кошулса фракция толугу менен коалицияга өттү дегенди түшүндүрөт. Кулов менен Жапаров кууланып, он партиялышынын жоругун сындап атышкандары менен коалицияга киребиз дегенде эки көзү төрт экени көрүнүп калды. Башкача айтканда, "Ар-Намыстын" лөктөрү башынан эле актерлук өнөрүн көрсөтүп аткан окшобойбу… Путин менен дос болгон Атамбаевдин, Медведев менен жакын делинген Куловдун, Нарышкин менен байма-бай жолуккан Бабановдун партиялары жаңы коалициянын өзөгүн түзүп калса, океңдердин салымы ачык эле байкалганы турат. Ал эми "Ата Мекен" АКШнын, "Ата-Журт" Бакиевдердин долбоору экени эчактан бери эле айтылып келет.
Кечээ Жогорку Кеңештин депутаттары 7-апрелде курман болгондорго куран окутуу жана эң кызыгы Ак үйдүн аурасын тазалоо үчүн 7 козуну курмандыкка чалышты. Ал козулардын жамбаш-куйруктарын бул жолу өздөрү жебестен, толугу мененби, айтор берешендик кылып карылар үйүнө жана жетимдер үйүнө беришкендиги маалым болду. 7-апрелде курман болгондорго куран окутуп туруу, албетте, ар бирибиздин милдетибиз болуп саналат. Бирок депутаттардын 7 жандык менен Ак үйдүн аурасын тазалагысы келишкендиги күлкүңдү келтирет. Чынында, Ак үйдүн аурасы өзүнөн-өзү булганбайт, аны бузулган саясатчылар бузушат. А, Ак үй болсо, бузулган саясатчылардын уясына айланып кеткендигин ким танат? Тактап айтканда, Ак үйдүн аурасын эгемендүүлүк алган 20 жылдын ичинде Акаевдин, Бакиевдин жана анын куйруктары бузуп келген болсо, мындан аркы жылдары деле ошолор бузушууда жана буза беришет окшойт. Же бул сөз туура эмеспи, урматтуу төрага Келдибеков? Эгер муну тансаңыз, кудай уруп кетет го… Ак үйдүн аурасын силер "тазалайт" экенсиңер, а өзүңөрдүн эчак "өлүп" калган аураңарды ким тазалайт, ууру-маттуу депутаттар? Ак үйдүн аурасын тазалоонун бир гана жолу бар, ал жол - бузуку, сойку, эки жүздүү, уруу ж.б. атка минерлерден арылуу жана жазалоо болуп эсептелет. Ушул маселени колго алууга эркиңер жетеби, же…
Ташиев так талаша албай калды
Ажолукка ат салышам дегендердин көч башында жүргөн Камчыбек Ташиев акыркы күндөрү ал оюн мурдагыдай дембе-дем айтпай калды. Анткени Камчыкең Бахадыр Сулеймановго чоң муштумун көргөзүп чоң балээге калды. Башкы прокуратура Ташиевге "бейбаштык" деген берене менен кылмыш ишин козгоп салды. Ошентип, Камчыбек Ташиевдин так талашуу ою таш капты. Албетте, Ташиевге козголгон кылмыш иши депутаттык мандатынан улам азырынча ордунан козголбой турат. Эгер мандатын тапшырып, аламан байгеге түшө турган болсо, кайран Камчыкенин мандаты Молдовановкага алмашып калышы толук мүмкүн. Ошол себептен, "Ата-Журттун" атасы айласын таппай, ажолук амбициясын аргасыз жыйыштырып тынчып калган экен.
Турсунбайдын позициясы, Турсунбектин акциясы
Азыркы менен мурунку акыйкатчынын акыйнеги жакын арада акырына чыкчу түрү жок. Бакир уулу Акун уулун кетирем деп опурулса, экинчиси жөн калбай акция баштады. Нарында он, Ак үйдүн алдында он чакты киши чогулуп, "Эгер Акунду кызматтан кетирсеңер мамлекеттин стабилдүүлүгүнө доо кетет"-деп күйдүрүп атышат. Башкы укук коргоочубуз Бакиевдин тушунда жалтактап, Садыркуловдун, Павлюктун өлүмү, Абдылдаевдин сабалганы боюнча, айтор, эски бийликтин зөөкүрлүк иштерине ачык жообун бере албай келбеди беле…
кыргыз тилиндеги гезит "Форум"
email • архив • редакция
- үчүнчү революция чыгышы мүмкүн жана бул революцияны мен баштайм...
Ширинден башкасынын баары "кол күчүкпү"?
"Бийликке жаңы муун келиш керек"
бир жигитти алып тынды
Равшан Жээнбеков, "Ата Мекен" фракциясынын депутаты:
"Бийликке кызмат кылуум - кокустук,
оппозицияга өтүшүм - зарылдык…"
Зуура Акынова, КРнын эмгек сиңирген артисти:
альбомдорумда эле калды окшойт…"
Талант Касмамбетов, Жумгал районунун акими:
"Мамлекет Кара-Кечеге инвестор тартып, катуу көзөмөлгө алуусу керек… "
Макелек Өмүрбай уулуна жооп...
Тилибиз, дилибиз турсун жанашып…
Айнура Кыдыралиева, "Береке" бий тобунун жетекчиси:
"Биз багындыра турган бийиктиктер алдыда…"
Кыргызстанда көк бөрү боюнча